11. Toidualase teabe esitamine tarbijatele (
Renate Sommer
raportöör. - (DE) Austatud juhataja! Tahaksin täpsustada saksakeelse teksti keelekasutust. Teistes keeltes ei ole tekstis muudatusi vaja teha. See on vajalik ainult õiguskindluse tõttu ja puudutab väljendit "nicht vorverpackte Lebensmittel” (ee eelpakendamata toit), mis asendab väljendit "nicht fertig abgepackte Lebensmittel” (ee pakendamata toit). See on saksakeelse versiooni keeleline muudatus.
Renate Sommer
raportöör. - (DE) Austatud juhataja! Nimetatud muudatusettepanek puudutab nanomaterjale sisaldavate toodete märgistamist. Olen igati muudatusettepaneku poolt. Sooviksin vaid selgitada, et märgistamine puudutab stabiilseid nanomaterjale. On olemas ka ebastabiilseid nanomaterjale, nagu suhkur, mida võib jahvatada nii väikesteks osakesteks, et need vastavad nanomaterjali suurusele. Kõik viitab sellele, et ebastabiilsed nanomaterjalid ei kahjusta elusorganisme. Sooviksin seetõttu suulisele muudatusettepanekule lisada järgmise fraasi: "Toodetele, mis sisaldavad stabiilseid nanomaterjale”.
Glenis Willmott
Austatud juhataja! Sooviksin lihtsalt muuta sõna "päritolu” asukohta nii, et tekstis oleks fraas "päritoluriik või lähtekoht”. See oleks tarbija jaoks palju selgem.
Renate Sommer
Austatud juhataja! Muudatusettepaneku 101 esimene osa võeti vastu ja teine lükati tagasi. Saan muudatusettepanekust 328 aru nii, et peame selle üle siiski hääletama. Muudatusettepanek puudutab ka tehnilisi kohandusi, mis on osa Lissaboni lepinguga sisseviidavatest muudatustest. Termin "komitoloogia süsteem” tuleb asendada terminiga "delegeeritud õigusakt”. Just nimetatud põhjusel arvan, et meil tuleb hääletada.
Carl Schlyter
Austatud juhataja! Fraktsiooni PPE muudatusettepanek ja algtekstid teevad küll mõned muutused, aga ükski neist - ei fraktsiooni PPE muudatusettepanek ega ka algtekst - ei käsitle transrasvade teemat. Seetõttu tuleb vastava osa üle muudatusettepanekust 144 siiski hääletada, isegi kui muudatusettepanek 295 vastu võeti, sest transrasvad on paljudele väga oluline küsimus.
Renate Sommer
raportöör. - (DE) Austatud juhataja! Soovimata sisu üle vaidlusse laskuda, pean märkima, et nimetatud küsimuse on tekstide esitamise büroo juba lahendanud, nagu ka hääletusnimekirjast näha. Euroopa Rahvapartei (kristlike demokraatide) fraktsiooni esitatud muudatusettepaneku eesmärk on kustutada artikli 29 lõige 1 ja lõike 1 punkt b. Kolleeg Schlyter viitab siin keskkonna-, rahvatervise- ja toiduohutuse komisjonis punkti b all hääletatule, kuid see on nüüd märgitud kui punkt ba. Seetõttu arvabki Carl Schlyter, et lisa artikli 29 lõike 1 ja lõike 1 punkti b all on täienduseks ja ei kuulu täna koos sellele punktile tehtud muudatusettepanekuga hääletusele.
Arvan, et peame järgima tekstide esitamise büroo tehtut. Leian, et muudatusettepanek 144 tuleb välja jätta, kui muudatusettepanek 295 vastu võetakse. Kolleeg Schlyter oli nii kena ja teavitas mind, enne kui selle küsimuse täiskogu ees tõstatas, ja kuna arvamused lähevad lahku, teen ettepaneku hääletada muudatusettepaneku 144 üle eraldi.
Renate Sommer
(DE) Austatud juhataja! Peame hääletama muudatusettepaneku 339 üle. See puudutab jälle kord tehnilist täpsustust termini "delegeeritud õigusakt” kohta.
Renate Sommer
(DE) Austatud juhataja! Muudatusettepaneku 313 mõlemad osad lükati tagasi. Seetõttu tuleb meil nüüd hääletada muudatusettepaneku 149 üle.
Carl Schlyter
Austatud juhataja! Asi puudutab artikli 31 lõiget 3. Fraktsioon PPE soovib kustutada kindlaksmääratud päevase toitumissoovituse. Oleme fraktsiooniga PPE ühel meelel ja soovime hääletada poolt. Seetõttu on autorid otsustanud seda muuta nii, et muudatusettepanek seostub artikli 31 lõike 3 punktiga a (uus) ja seetõttu ei jäetaks seda ära, kui muudatusettepanek 297 vastu võetakse.
Renate Sommer
(DE) Austatud juhataja! Me ei oleks pidanud hääletama muudatusettepaneku 316 üle, sest see jäetakse ära, kui muudatusettepanek 313 vastu võetakse. Hääletasime muudatusettepaneku 313 üle kahes osas ja seda ei kiidetud heaks. Mul on kahju, aga ma eksisin.
Renate Sommer
(DE) Austatud juhataja! Ütlesite äsja hääletuse käigus, et muudatusettepanek 346 lükati tagasi. Arvan, et te eksisite. See puudutab samuti tehnilist kohandust. Fraktsioonid on sellega nõus. Palun vaadake muudatusettepanek 346 uuesti läbi!
Joseph Daul
(FR) Austatud juhataja! Arvestades seda, kui vähe meil aega on, paluksin, et hääletaksime nüüd lihtsalt Euroopa Liidu 2020. aasta strateegia ja majanduse juhtimise üle ning jätaksime ülejäänu homseks. Kui meil ka neljapäeval ei ole piisavalt aega, jääme siia reede hommikuni.
(Aplaus)
Komisjoni seisukoht Euroopa Parlamendi muudatusettepanekute kohta Euroopa Parlamendi ja nõukogu määruse ettepanekule, milles käsitletakse toitumisalase teabe edastamist tarbijale.
Raportöör: Renate Sommer (PPE)
- C6-0052/2008 -
Muudatusettepanekud
Vastuvõetavad ilma muudatusteta:
2, 3, 7, 9, 11, 14, 15, 17, 29, 43, 51, 52, 55, 70, 71, 74, 76, 82, 83, 90, 95, 103, 105, 126, 138, 142, 163, 168, 188, 201, 217, 234, 240, 326, 329, 330, 336, 346
Kohe vastuvõetavad:
16, 61, 69, 84, 94, 98, 100, 119, 130, 133, 140, 149, 162, 183, 185, 189, 207, 226, 227, 228, 256, 276, 293, 304, 315, 323
Vastuvõetavad ümbersõnastatud kujul:
20, 25, 30, 31, 67, 72, 79, 97, 106, 134, 175, 182, 202, 203, 204, 210, 229, 255, 331, 333, 335, 339, 343, 344, 345, 348
Osaliselt vastuvõetavad:
4, 5, 6, 18, 19, 22, 23, 24, 32, 35, 39, 42, 46, 49, 59, 60, 78, 86, 88, 89, 101, 104, 112, 121, 125, 135, 144, 146, 152, 157, 160, 180, 184, 219, 224, 225, 238, 243, 257, 258, 262, 286, 289, 296, 306, 310, 312, 313, 320, 321, 322, 328, 332, 334, 340, 347, 349, 351
Ei ole vastuvõetavad:
1, 8, 10, 12, 13, 21, 26, 27, 28, 33, 34, 36, 37, 38, 40, 41, 44, 45, 47, 48, 50, 53, 54, 56, 57, 58, 62, 63, 64, 65, 66, 68, 73, 75, 77, 80, 81, 85, 87, 91, 92, 93, 96, 99, 102, 107, 108, 109, 110, 111, 113, 114, 115, 116, 117, 118, 120, 122, 123, 124, 127, 128, 129, 131, 132, 136, 137, 139, 141, 143, 145, 147, 148, 150, 151, 153, 154, 155, 156, 158, 159, 161, 164, 165, 166, 167, 169, 170, 171, 172, 173, 174, 176, 177, 178, 179, 181, 186, 187, 190, 191, 192, 193, 194, 195, 196, 197, 198, 199, 200, 205, 206, 208, 209, 211, 212, 213, 214, 215, 216, 218, 220, 221, 222, 223, 230, 231, 232, 233, 235, 236, 237, 239, 241, 242, 244, 245, 246, 247, 248, 249, 250, 251, 252, 253, 254, 259, 260, 261, 263, 264, 265, 266, 267, 268, 269, 270, 271, 272, 273, 274, 275, 277, 278, 279, 280, 281, 282, 283, 284, 285, 287, 288, 290, 291, 292, 294, 295, 297, 298, 299, 300, 301, 302, 303, 305, 307, 308, 309, 311, 314, 316, 317, 318, 319, 324, 325, 327, 337, 338, 341, 342, 350.
